พูดคุย:สมเด็จพระสุริโยทัย - วิกิพีเดีย

# พูดคุย:สมเด็จพระสุริโยทัย

### จากวิกิพีเดีย สารานุกรมเสรี

## [แก้] พระสุริโยทัย หรือ พระศรีสุริโยทัย?

เข้าใจว่าพระนามของพระองค์คือ สมเด็จพระสุริโยทัย นะคะ พระศรีสุริโยทัย เป็นชื่อของเจดีย์เท่านั้น (เจดีย์ศรีสุริโยทัย)ค่ะ ส่วนพระราชานุสาวรีย์ที่ทุ่งมะขามหย่อง เรียกเต็มๆว่า พระราชานุสาวรีย์สมเด็จพระสุริโยทัย--Look-Narm 13:13, 18 ตุลาคม 2006 (UTC)

  ชื่อ สุริโยไท ไม่ใช่พระนามของ พระสุริโยทัย นะครับ หม่อมเจ้าชาตรีเฉลิม ยุคล ตั้งใจใช้ชื่อในภาพยนตร์ว่า สุริโยไท ให้ต่างจากชื่อ พระสุริโยทัย ที่ปรากฏในหลักฐานทางประวัติศาสตร์ ในพงศาวดาร ท่านมุ้ยบอกว่า ที่ใช้คำว่า "สุริโยไท" นั้น เพราะเนื้อหาในหนังมีการแต่งเติมจากหลักฐานทางประวัติศาสตร์ เช่น มีบทรักของขุนพิเรนทรเทพ กับพระสุริโยไท หากใช้พระนาม "สุริโยทัย" ก็เท่ากับบิดเบือนประวัติศาสตร์ - tikiwiki - ('-' )( '-' )( '-') - 14:17, 18 ตุลาคม 2006 (UTC) 1 2

    ใน พระราชพงศาวดารกรุงศรีอยุธยา ฉบับสมเด็จพระพนรัตน์ ออกพระนาม "พระสุริโยทัยผู้เป็นพระอัครมเหสี" ส่วน คำให้การชาวกรุงเก่า เล่าแต่เรื่อง "พระบรมดิลก" พระราชธิดาใน "พระมหาจักรวรรดิ์และพระมหาเทวี" ตอนนี้มีตำราแค่นี้ครับ ;) --ธวัชชัย 14:36, 18 ตุลาคม 2006 (UTC)

@ยืนยันตามนั้นครับ ถ้า " ศรี " หมายถึงเจดีย์ ส่วนพระนาม ออก " สุริโยทัย " ถ้า " สุริโยไท " นั่นเป็นหนัง

@ผมคิดว่า พระราเมศวรนั้น เป็นพระโอรสองค์โตนะครับ ส่วนพระมหินทร์นั้นน่าจะเป็นองค์รอง ส่วนผู้ที่สิ้นพระชนม์พร้อมพระสิริโยทัย นั้น คือ พระบรมดิลก พระธิดาครับ อีกอย่างสงครามช้างเผือก กับสงครามคราวเสียพระสุริโยทัย คนละสงครามกันนะครับ สงครามช้างเผือกนั้นสมัยพระเจ้าบุเรงนอง (ซึ่งก็ไม่ใช่สงครามคราวเสียกรุงด้วย) อาจจะงง ๆ หน่อย เพราะเวลามันใกล้เคียงกัน

ทราบไหมครับว่า แรก ๆ ของการศึกษาประวัติศาสตร์ไทย นักประวัติศาสตร์สมัยนั้นก็สับสนเหมือนกัน และระยะแรก ๆ คิดกันว่าพระเจ้าตะเบ็งชะเวตี้กับพระเจ้าบุเรงนองเป็นกษัตริย์องค์เดียวกันซะด้วยซ้ำ เพราะในพงศาวดารโบราณมิได้ระบุพระนามไว้ อย่างดีก็บอกแค่ว่า พระเจ้าหงสาวดี ซึ่งก็เป็นพระเจ้ากรุงหงสาวดีทั้งนั้น

ดึงข้อมูลจาก "http://th.wikipedia.org../../../%E0%B8%AA/%E0%B8%A1/%E0%B9%80/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%AA%E0%B8%B8%E0%B8%A3%E0%B8%B4%E0%B9%82%E0%B8%A2%E0%B8%97%E0%B8%B1%E0%B8%A2.html".

##### Views

- บทความ
- อภิปราย
- รุ่นปัจจุบัน

##### ค้นหา